Federasyonê Elewîyan ê Demokratîkan (FEDA) derheqê serrgêra 82. a qetilkerdişê Seyîd Rizayî û embazanê ey de beyanatêk weşana. Beyanatê FEDA wina yo:
"Wezîfedar û berpirsîyarê elewîyan ewladê Kerbela Seyîd Rizayî yad bikê, xo vîra ra mekê û hesabê ci TCyî ra bipersê. Serrgêra Terteleyê Dêrsimî ya ke qirkerdişê elewîyan o tewr pîl o de ma Seyîd Riza û embazanê ey xo vîrî ra nêkenê û ma do nêkerê.  TCyo ke îdareyê ummetê Osmanîyan girewt xo milî waşt ke Seyît Riza û embazanê ey ê rayberan qetil biko ke xoverdayîş bêrayberan bimano. No zîhnîyetê înan hema zî dewam keno. Ganî hînî elewîyî têna nêwazê ganî hînî xo biresnê a asta ke bi hawayêkê rêxistinbîyayîşî şarî reyde seba heqanê merdiman tevbigêrê. Wayîrvejîyayîşê Seyîd Rizayî û taqîbkerdoxîya xoverdayîşê Huseynî bi nê hewayî beno."
Beyanatî de şexsê Seyîd Rizayî û ambazanê ey de fedayîtîya pêroyînan ameye yadkerdene û ame waştene ke mezelê Seyîd Rizayî û embazanê ci bêrê eşkerakerdene û derheqê Terteleyê  Dêrsimî de arşîvê dewlete bêro eşkerakerdene.
